अमिताभ बच्चन ने की बैलगाड़ी की सवारी तो थककर याद आई 'गांव की खटिया'... देखें Photo  
अमिताभ बच्चन ने शेयर की तस्वीरें
बिग बी को याद आया अपना गांव
तस्वीरें सोशल मीडिया पर हुईं वायरल
अमिताभ बच्चन (Amitabh Bachchan) की पिछले साल आई फिल्म 'ठग्स ऑफ हिन्दोस्तान' (Thugs Of Hindostan) भले ही फ्लॉप हो गई हो, लेकिन वह अब अपने नए सफर के लिए निकल गए हैं. अमिताभ बच्चन (Amitabh Bachchan) अपनी नई फिल्म के लिए कमर कस ली है. हालांकि अभी अमिताभ बच्चन (Amitabh Bachchan) ने फिल्म से जुड़ी कोई भी जानकारी नहीं दी है, फिर भी उनके हाव-भाव और तस्वीरों से ज्ञात होता है कि वह किसी फिल्म की शूटिंग में बिजी है. बिग बी ने दो तस्वीरों को कोलाज में बनाते हुए अपने इंस्टाग्राम अकाउंट पर शेयर किया है. इस फोटो में वह गांव के इलाके में बैलगाड़ी पर बैठे हुए दिखाई दिए. इतना ही नहीं अमिताभ बच्चन (Amitabh Bachchan) ने खटिया का भी आनंद उठाया. इस तस्वीरों के जरिए उन्होंने बताया कि उन्हें गांव की याद आ गई.
 
A post shared by Amitabh Bachchan (@amitabhbachchan) on Jan 8, 2019 at 12:41pm PST
 
अमिताभ बच्चन (Amitabh Bachchan) ने इंस्टाग्राम पर अपनी फोटो के साथ कैप्शन दिया, 'बड़े दिनों के बाद गांव की खटिया और बैलगाड़ी की सवारी का सौभाग्य प्राप्त हुआ.' बिग बी ने इन तस्वीरों को अपने ब्लॉग पर भी शेयर किया है. उन्होंने गांव की विभिन्न इलाकों में भ्रमण करने के बाद अपनी भावनाओं को शब्दों के जरिए ब्लॉग में लिखा.
अपने ब्लॉग में शेयर की तस्वीरें...
ब्लॉग में इन तस्वीरों को शेयर करते हुए लिखा, ''भारत के गांव में शांति और शांत वातावरण.. वहां के लोगों की आंखों में मासूमियत.. अभिव्यक्ति की भाषा और इरादे की पवित्रता..'' अमिताभ बच्चन अपने अलग-अलग अंदाज के लिए पहचाने जाते हैं. इसकी और भी तस्वीरें देखने के लिए अमिताभ बच्चन के ब्लॉग पर जा सकते हैं.
 
A post shared by Amitabh Bachchan (@amitabhbachchan) on Jan 8, 2019 at 12:35pm PST
 
बिग बी बीते महीने हुए रणवीर-दीपिका रिसेप्शन में भी जमकर डांस किया था. रणवीर सिंह महानायक अमिताभ बच्चन (Amitabh Bachchan) को भी स्टेज तक खींच लाए और उनके साथ 'जुम्मा-चुम्मा' (Jumma Chumma De De) पर डांस किया. बिग बी का यह वीडियो सोशल मीडिया पर खूब धमाल मचाया था.